**2018-06-01 d.** **Vilniaus Žvėryno gimnazijos** mokiniai dalyvavo visuotinėje atvirų durų dienoje tėvų darbovietėse **„Šok į tėvų klumpes".** Šios veiklos tikslas – ieškoti mokiniams galimybių ir artimiau juos susipažindinti su tėvų ir artimųjų darbovietėmis bei jose dirbančiais specialistais, jų išsilavinimu ir pareigybėms keliamais reikalavimais.

Vilniaus Žvėryno gimnazijos **Ie** gimnazijos klasės mokiniai buvo išvykę į Lietuvos policijos kriminalistinių tyrimų centrą. Gimnazistai susipažino su įvairių sričių specialistų veiklomis tam tikrose laboratorijose, kur dirba fizikai, chemikai, biologai, teisininkai, kriminalistai ir kt. sričių specialistai.

**5b** klasės mokiniai dalyvavo edukaciniame užsiėmime Teatro, muzikos ir kino muziejuje. Jie buvo supažindinti su lėlių teatro istorija ir lėlininko profesija. Mokiniai susipažino su lėlių valdymo būdais.  Pasiskirstę vaidmenimis, gavo lėles - marionetes ir,  po trumpos repeticijos, vaidino iš  Brolių Grimų pasakos ,,Erškėtrožė''.  
Vaikai puikiai suvaidino ir galėjo patys įsitikinti, kuo skiriasi lėlininko ir aktoriaus darbo specifika.  
**Ia gimnazijos**  kl. mok apsilankė Swedbank finansų laboratorijoje ir žaisdami interaktyvius žaidimus sužinojo apie asmeninių finansų valdymą bei išteklių tausojimą.

**IIId gimnazijos** kl. mokiniai lankėsi Inspired International UM reklamos agentūroje ir susipažino su populiarių prekių ženklų reklamavimo procesu ir darbuotojų pareigybėms keliamais reikalavimais.

**7a** klasės mokiniai dalyvavo išvykoje LRT būstinėje ir bendravo su diktore ir laidų vedėja Bernadeta Lukošiūte (Teta Beta). Apžiūrėjo studijas, kur vyksta laidų filmavimai bei LRT muziejų.

**8b** kl. mokiniai apsilankė Saulėtekyje  **Vilniaus universiteto Zoologijos muziejuje** ( Gyvybės mokslų centras). Mokinius šiltai sutiko ir su jais bendravo docentė G. Skujienė. Ji išsamiai supažindino su biologo specialybe, naujausiais pasiekimais šioje srityje ir paskatino rinktis biologijos mokslo kryptį. Docentė pravedė įdomią ekskursiją po universiteto zoologijos muziejų, supažindindama su gyvūnų apsaugos priežastimis ir tikslingumu, pagrindinėmis tarptautinėmis sutartimis, retomis ir nykstančiomis gyvūnų rūšimis. Supažindino su CITES konvencija, Zoologijos muziejuje saugomais į CITES sąrašus įtrauktais gyvūnais. Apžvelgė retas ir nykstančias gyvūnų rūšis Lietuvoje. Aptarė gyvūnų panaudojimo žmogaus reikmėms problematiką.

**6b** klasė vyko į klasės mokinio Martyno Jančio šeimai priklausančią siuvimo įmonę "Alviva" Augustave, Švenčionių rajone.

Tariame **nuoširdų ačiū** mokinių tėvams, prisidėjusiems prie šios iniciatyvos, suteikiant mokiniams galimybę susipažinti su skirtingų institucijų darbo aplinka. Jei daugelis mokinių dar nežino, kokią specialybę rinksis ateityje, bet tikrai suprato, kad siekiant tikslo reikia daug ir nuosekliai dirbti...